Dan McGrew

Daniel Atwood McGrew (født 7. april 1937 i Martins Ferry i Ohio, død 7. november 2019 i Wheeling i Vest-Virginia) var en center i amerikansk fotball.

Spillerkarriere
Da han gikk på college spilte McGrew center for Purdue University.

I NFL Draft i 1959 ble McGrew draftet av Detroit Lions, men spilte aldri for dem og signerte heller med Buffalo Bills i American Football League året etter, i lagets og ligaens første sesong. Han stilte til start i alle lagets 14 kamper. Selv om han ble valgt til All-AFLs andrelag, ble han erstattet av nykommer Al Bemiller neste sesong og spilte aldri igjen i NFL eller AFL.

McGrew spilte på semiprofesjonelt nivå med Wheeling Ironmen etter sin profesjonelle karriere. Den 13. juni 2009 var McGrew en av åtte som ble innlemmet i Minor Pro Football Hall of Fame.

Trenerkarriere
McGrew var senere trener i amerikansk fotball på high school-nivå. Han var trener for Chipticon High School, hvor laget hans vant en SMAC-tittel. Han var også en gymlærer, og pensjonerte seg fra sin jobb på Weir High School i 1999.

Referanser 

Centere i amerikansk fotball
Buffalo Bills-spillere
Personer fra Martins Ferry i Ohio
Utøvere av amerikansk fotball fra USA